ມີຂ່າວວ່າ ອະດີດຜູ້ນໍາ ທະຫານມຽນມາ ລາອອກ ກິນເບ້ຍບໍານານແລ້ວ
ຂ່າວການລາອອກບໍານານ ຂອງອະດີດຜູ້ນໍາທະຫານມຽນມາ ມີຂຶ້ນພ້ອມໆກັບ ມີການປະກາດ ການຮັບຜ່ານຮ່າງກົດໝາຍ ອະນຸຍາດໃຫ້ປະຊາຊົນ ໂຮມຊຸມນຸມໄດ້
ອະດີດຜູ້ນຳທະຫານຂອງມຽນມານາຍພົນ Than Shwe ໄດ້ຖືກກ່າວເຖິງວ່າອອກກິນເບ້ຍ ບຳນານແລ້ວ ໂດຍໜັງສືພິມຕ່າງໆໃນນະຄອນຢ່າງກຸ້ງ ລາຍງານຂ່າວກ່ຽວກັບການອອກກິນເບ້ຍບຳນານທີ່ວ່ານີ້ ມີຂຶ້ນໃນມື້ດຽວກັນ ກັບທີ່ສະມາຊິກ ຄົນນຶ່ງຂອງສະພາແຫ່ງຊາດມຽນມາ ປະກາດກ່ຽວກັບການຮັບຮອງເອົາຮ່າງກົດໝາຍທີ່ອະນຸ ຍາດໃຫ້ປະຊາຊົນໂຮມຊຸມນຸມຢ່າງສັນຕິໄດ້ຖ້າພວກເຂົາເຈົ້າຫາກແຈ້ງໃຫ້ເຈົ້າໜ້າທີ່ຊາບລ່ວງ ໜ້າ 5 ມື້ ທ່ານ Aye Maung ສະມາຊິກຂອງພັກພັດທະນາຊົນຊາດ Rakhine ກ່າວວ່າເວລາໃດ ຮ່າງກົດໝາຍສະບັບນີ້ໄດ້ມີການລົງນາມ ໃຫ້ມີຜົນບັງຄັບໃຊ້ ໂດຍປະທານາທິບໍດີ Thein Sein ແລ້ວ ພວກປະທ້ວງຈະໄດ້ຮັບອະນຸຍາດໃຫ້ນຳສະແດງທຸງແລະສັນຍາລັກຂອງພັກ ທ່ານເອີ້ນຮ່າງກົດໝາຍໂຮມຊຸມນຸມແບບສັນຕິແລະແຫ່ຂະບວນນີ້ມີຄວາມສຳຄັນຍ້ອນວ່າສິດ ທິຂອງພວກປະທ້ວງ ບໍ່ເຄີຍໄດ້ຮັບອະນຸຍາດໃຫ້ມີມາກ່ອນ ພາຍໃຕ້ການປົກຄອງຂອງພວກ ທະຫານມຽນມາ ຮ່າງກົດໝາຍສະບັບນີ້ເປັນພາກສ່ວນນຶ່ງຂອງການປະຕິຮູບທີ່ໄດ້ມີຂຶ້ນເປັນລຳດັບເມື່ອໄວໆ ມານີ້ ຮວມທັງກົດໝາຍອະນຸຍາດໃຫ້ພວກຄົນງານທຳການນັດຢຸດງານປະທ້ວງໄດ້ ເມື່ອນຶ່ງປີກ່ອນ ຜູ້ນຳປະຊາທິປະໄຕໃນມຽນມາ ທ່ານນາງອອງຊານຊູຈີ ໄດ້ຖືກປ່ອຍຈາກ ການກັກບໍລິເວນ ແລະຫຼັງຈາກນັ້ນມາກໍໄດ້ເປີດການເຈລະຈາກັບລັດຖະບານ ເພື່ອເປັນການສະໜອງຕອບ ຕໍ່ການປະຕິຮູບເຫຼົ່ານີ້ ປະທານາທິບໍດີສະຫະລັດ ທ່ານບາຣັກ ໂອບາມາໄດ້ຕັດສິນໃຈທີ່ຈະສົ່ງລັດຖະມົນຕີການຕ່າງປະເທດ ທ່ານນາງ Hillary Clinton ໄປຍັງມຽນມາໃນເດືອນໜ້ານີ້ຊຶ່ງເປັນການຢ້ຽມຢາມເທື່ອທຳອິດໃນຮອບ 5 ທົດສະວັດ